Anastasija Davydova

Anastasija Semjonovna Davydova (, s. 2. helmikuuta 1983 Moskova) on venäläinen uransa päättänyt taitouinnin olympiavoittaja, maailmanmestari ja Euroopan-mestari. 170 senttimetriä pitkä ja 54 kilogrammaa painava Davydova edusti Trud Moskovaa. 

Davydova osallistui urallaan kolmiin olympialaisiin, vuosina 2004, 2008 ja 2012. Vuosien 2004 ja 2008 kilpailuista hän voitti kultaa sekä pariuinnista Anastasija Jermakovan kanssa että joukkuekilpailusta. Vuoden 2012 kesäolympialaisissa Lontoossa Davydova voitti kultaa joukkuekilpailussa. MM-kilpailuista Davydova saavutti peräti 12 kultamitalia ja yhden hopean vuosina 2001–2011. EM-kilpailuista Davydova saavutti seitsemän kultamitalia.

Davydova lopetti uransa vuoden 2012 kesäolympialaisten jälkeen. Uransa jälkeen hän on toiminut valmentajana. Davydova on viidellä olympiakullallaan olympiahistorian menestynein taitouimari.

Urheilu-uransa jälkeen Davydova toimi Venäjän olympiakomitean tehtävissä, valmensi ja johti taitouintikeskusta, kunnes syyskuussa 2022 ilmoitti muuttaneensa lopullisesti pois Venäjältä.

Lähteet 

Venäläiset taitouimarit
Venäläiset olympiavoittajat
Vuonna 1983 syntyneet
Elävät henkilöt